ai4bharat/Pralekha huggingface dataset:
எஃகுத்துறை அமைச்சகம்
நாட்டில் எஃகு பயன்பாட்டை அதிகரிப்பதில் ஊரக இந்தியா முக்கிய பங்கு வகிக்கிறது: மத்திய அமைச்சர் திரு.தர்மேந்திர பிரதான் தகவல்
நாட்டில் எஃகு பயன்பாட்டை அதிகரிப்பதில், ஊரக இந்தியா முக்கிய பங்கு வகிக்கிறது என மத்திய எஃகுத் துறை அமைச்சர் திரு தர்மேந்திர பிரதான் கூறினார்.
‘தற்சார்பு இந்தியா: ஊரக பொருளாதாரம் மற்றும் வளர்ச்சியில் எஃகு பயன்பாட்டை ஊக்குவித்தல்’ என்ற தலைப்பிலான இணைய கருத்தரங்குக்கு எஃகுத் துறை அமைச்சகம் மற்றும் இந்திய தொழில் கூட்டமைப்பு ஆகியவை இணைந்து ஏற்பாடு செய்திருந்தது. இந்நிகழ்ச்சியில் மத்திய எஃகுத் துறை அமைச்சர் திரு தர்மேந்திர பிரதான், இணையமைச்சர் திரு. ஃபக்கான் சிங் குலாஸ்தே, வேளாண்துறை அமைச்சர் திரு நரேந்திர சிங் தோமர் ஆகியோர் கலந்து கொண்டனர்.
இந்நிகழ்ச்சியில் பேசிய அமைச்சர் திரு தர்மேந்திர பிரதான் கூறியதாவது:
எஃகுத் தேவையை அதிகரிக்க, ஊரக பகுதியில் ஏராளமான வாய்ப்புகள் உள்ளன. எஃகு, வேளாண்துறை, ஊரக வளர்ச்சி, கால்நடை பராமரிப்புத்துறை மற்றும் பால்வளத்துறையைச் சேர்ந்தவர்களை இந்த இணைய கருத்தரங்கில் பார்ப்பது மகிழ்ச்சியாக உள்ளது. வேளாண் கட்டமைப்பு நிதி ரூ.10,000 கோடியை, முன்னுரிமை பிரிவில் இணைக்கப்பட்ட பல புதிய பிரிவுகளுக்கு வழங்கும் பணியை மத்திய அரசு தொடங்கியுள்ளது. நாடு முழுவதும் 5000 பயோ-கேஸ் ஆலைகள் உருவாக்கப்படுகின்ற. இதை முன்னுரிமை பிரிவில் ரிசர்வ் வங்கி சமீபத்தில் சேர்த்துள்ளது. அரிசியிலிருந்து எத்தனால் எடுக்கும் பணியிலும் நாம் ஈடுபட்டுள்ளோம். அனைவருக்கும் வீடு திட்டம், கிராம சாலைகள் முதலீடு திட்டம், ரயில்வே கட்டமைப்பு மேம்பாடு, விவசாயத்துறைக்கான உந்துதல் ஆகியவை எஃகுத் தேவையை அதிகரிக்கும். நாட்டில் எஃகு பயன்பாட்டை அதிகரிப்பதில், கிராமப்புற இந்தியா முக்கிய பங்கு வகிக்கிறது. இது ஊரக வளர்ச்சி மற்றும் வேலை வாய்ப்பை உறுதி செய்யும்.இவ்வாறு அமைச்சர் திரு. தர்மேந்திர பிரதான் கூறினார்.
மத்திய அமைச்சர் திரு.நரேந்திர சிங் தோமர் பேசுகையில், ‘‘தற்சார்பு இந்தியாவுக்கு பிரதமர் திரு நரேந்திர மோடி விடுத்த அழைப்பு, தற்சார்பு கிராமங்கள் வழியாகச் செல்கிறது. கிராமங்கள் மற்றும் தற்சார்பை வலுப்படுத்துவதில் எஃகு முக்கிய பங்கு வகிக்கிறது. கடந்த சில ஆண்டுகளாக, ஊரக தேவையில் ஏற்பட்டுள்ள மாற்றம் ஊக்கமளிப்பதாக உள்ளது. அரசின் கொள்கை திட்டங்களால், கிராம மக்களின் செலவு திறன் மேம்பட்டுள்ளது. ஊரக பொருளாதாரம் வளர்வது, சிறந்த எஃகு பயன்பாட்டுக்கு புதிய வாய்ப்புகளை ஏற்படுத்தும்", என்றார்.
இந்நிகழ்ச்சியில் பேசிய மத்திய அமைச்சர் ஃபக்கான் சிங் குலாஸ்தே, ‘‘ கிராமங்களில் மாற்றத்தை ஏற்படுத்த பிரதமர் திரு நரேந்திர மோடி தலைமையிலான அரசு பல நடவடிக்கைகளை எடுத்து வருவதாகக் கூறினார்.
மேலும் விவரங்களுக்கு இந்த செய்தி குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1666085
-----
(Visitor Counter : 120
பெட்ரோலியம் மற்றம் இயற்கை எரிவாயு அமைச்சகம்
பெட்ரோலியம் மற்றும் இயற்கை எரிவாயு அமைச்சகம் பெட்ரோல் மற்றும் டீசல் மொத்த, சில்லறை விற்பனைக்கு அங்கீகாரம் வழங்குவதற்கான வழிகாட்டுதல்களை எளிதாக்கி உள்ளது.
பெட்ரோலியம் மற்றும் இயற்கை எரிவாய்வு அமைச்சகம் 08.11.2019 தேதியிட்ட தீர்மானத்தின் படி மோட்டார் ஸ்பிரிட்  மற்றும் அதிவேக டீசல்  மொத்த மற்றும் சில்லறை விற்பனைக்கு அங்கீகாரம் வழங்குவதற்கான வழிகாட்டுதல்களை எளிதாக்கி உள்ளது. எளிமைப்படுத்தப்பட்ட வழிகாட்டுதல்கள் மோட்டார் ஸ்பிரிட் மற்றும் அதிவேக டீசலை சந்தைப்படுத்துதலில் தனியார் துறையின் பங்களிப்பை அதிகரிப்பதை நோக்கமாகக் கொண்டுள்ளன. சில்லறை அல்லது மொத்த விற்பனைக்கு அங்கிகாரம் பெற விரும்பும் ஒரு நிறுவனம், விண்ணப்பிக்கும் போது குறைந்தபட்ச நிகர மதிப்புத் தொகையாக ரூ.250 கோடி வைத்திருக்க வேண்டும் . விண்ணப்பங்கள் பரிந்துரைக்கப்பட்ட விண்ணப்பத்தில் நேரடியாக அமைச்சகத்திடம் சமர்பிக்கலாம் சில்லறை அங்கீகாரத்திற்கு குறிப்பிட்ட நிறுவனம் குறைந்தபட்சம் 100 சில்லறை விற்பனை நிலையங்களை அமைக்க வேண்டும். இந்தக் கொள்கை, முன்னதாக விதிக்கப்பட்டிருந்த கடுமையான நிபந்தனைகளை நீக்கி, பெட்ரோலியப் பொருள்களைச் சந்தைப்படுத்தும் துறையைத் திறந்துள்ளது. இந்தக் கொள்கை நாட்டில் போக்குவரத்து எரி பொருள்களின் சந்தைபடுத்துதலில் புரட்சிகரமான மாற்றத்தை ஏற்படுத்துவதை சாத்தியமாகக் கொண்டுள்ளது. இந்த வழிகாட்டுதல்களை பெட்ரோலிய அமைச்சகத்தின் வலைத்தளத்தில் காணலாம். 
பரிந்துரைக்கப்பட்ட விண்ணப்ப படிவத்துடன் 
இந்தத் தகவல் குறித்து ஏதேனும் விளக்கம் கேட்க விரும்பினால் தயவு கூர்ந்து பெட்ரோலியம் மற்றும் இயற்கை எரிவாயு அமைச்சகத்தின் +91-11-2338 6119/6071 தொலைபேசி எண்களுடன் தொடர்பு கொள்ளவும் .
பெட்ரோல் மற்றும் டீசல் மொத்த மற்றும் சில்லறை விற்பனைக்கு அங்கிகாரம் வழங்குவதற்கான தீர்மானத்தை வெளியிடுவது, பெட்ரோல் மற்றும் டீசல் சந்தைப்படுத்துதலில் வெளிநாட்டு நிறுவனங்கள் உள்ளிட்ட தனியார்துறைப் பங்களிப்பை மேம்படுத்துவதற்கான வழிகாட்டுதல்களைத் தாரளமயமாக்கும். இது மாற்று எரிபொருள்களைப் பகிர்ந்தளிப்பதை ஊக்குவிப்பதுடன், தொலைதூரப் பகுதிகளில் சில்லறை விற்பனைக் கட்டமைப்பை மேம்படுத்தி, உயர் அளவிலான வாடிக்கையாளர் சேவையையும் உறுதி செய்யும்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
குழந்தை பராமரிப்பு விடுமுறை தொடர்பான சீர்திருத்தங்கள்
பிரதமர் திரு நரேந்திர மோடி தலைமையிலான அரசின் கீழ் பணியாளர் மற்றும் பயிற்சி துறையால் கொண்டுவரப்பட்டுள்ள சீர்திருத்தங்களில் சிலவற்றைக் குறித்து மத்திய வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான டாக்டர் ஜிதேந்திர சிங் இன்று எடுத்துரைத்தார்.
அரசின் ஆண் பணியாளர்களுக்கும் தற்போது குழந்தை பராமரிப்பு விடுமுறை வழங்கப்படுவதாக அப்போது அவர் கூறினார். ஆனால், குழந்தை பராமரிப்பு விடுமுறை ஒற்றை பெற்றோராக இருக்கும் ஆண் பணியாளர்களுக்கு மட்டுமே வழங்கப்படுவதாக அவர் தெரிவித்தார்.
குழந்தையை தனி ஒருவராக பராமரிக்கும் மனைவியை இழந்தோர், விவாகரத்து பெற்றவர்கள் உள்ளிட்டவர்களுக்கும், மற்றும் திருமணம் ஆகாதவர்களுக்கும் கூட இந்த விடுமுறை வழங்கப்படுவதாக அமைச்சர் கூறினார்.
அரசுப் பணியாளர்களின் வாழ்க்கையை எளிதாக்குவதற்கான மிகப்பெரிய சீர்திருத்தம் என்று இதை வர்ணித்த டாக்டர் ஜிதேந்திர சிங், இதற்கான உத்தரவுகள் ஏற்கனவே பிறப்பிக்கப்பட்டதாகவும், ஆனால் போதுமான அளவு இவை மக்களை சென்றடையவில்லை என்றும் கூறினார்.
பணியாளர் ஒருவர் குழந்தை பராமரிப்பு விடுமுறையில் இருக்கும் போதும் விடுமுறையின் போது பயணம் மேற்கொள்வதற்கான சலுகையை பெற தகுதியுடையவர் ஆவார் என்று அமைச்சர் மேலும் தெரிவித்தார்.
குழந்தை பேறு விடுமுறை முதல் 365 நாட்களுக்கு 100 சதவீதம் விடுமுறை ஊதியத்துடனும், அடுத்த 365 தினங்களுக்கு 80 சதவீத விடுமுறை ஊதியத்துடனும் வழங்கப்படும் அவர் கூறினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1667647
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்கள்
நாடு தழுவிய தடுப்பூசித் திட்டத்தின் கீழ் இதுவரை 38.14 கோடி தடுப்பூசி டோஸ்கள் போடப்பட்டுள்ளன.
கடந்த 24 மணி நேரத்தில், 31,443 புதிய பாதிப்புகள் இந்தியாவில் பதிவாகி உள்ளன; 118 நாட்களில் இது மிகக் குறைவு.
நாடு முழுவதும், இதுவரை 3,00,63,720 பேர் கொவிட் தொற்றிலிருந்து குணமடைந்துள்ளனர்.
குணமடைந்தவர்களின் விழுக்காடு 97.28% ஆக அதிகரித்துள்ளது.
கடந்த 24 மணி நேரத்தில் 49,007 தொற்றாளர்கள் குணமடைந்துள்ளனர்.
தற்போது இந்தியாவில் கொரோனா தொற்றுக்காக 4,31,315 பேர் சிகிச்சை பெற்று வருகின்றனர்; கடந்த 109 நாட்களில் இது மிகக் குறைவு.
இது மொத்த தொற்றாளர்களின் எண்ணிக்கையில் 1.40% ஆகும்.
வாராந்திர தொற்று உறுதி விகிதம் 5 சதவீதத்திற்கும் குறைவாக சரிந்து 2.28 சதவீதமாக உள்ளது.
தினசரி தொற்று விகிதம் தொடர்ந்து 22 நாட்களாக 3 சதவீதத்திற்கும் குறைவாக 1.81 சதவீதமாக பதிவாகி உள்ளது.
இந்தியாவில் இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 43.40 கோடி ஆகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1734981
பிரதமர் அலுவலகம்
ஐஎன்எஸ் விக்ராந்த்தில் சிறிய ரக போர் விமானத்தை  விமானிகள் தரையிறக்கினர்
தற்சார்பு இந்தியாவிற்காக மேற்கொள்ளப்படும் நடவடிக்கைகளுக்கு பிரதமர் பாராட்டு
ஐஎன்எஸ் விக்ராந்த்தில் சிறிய ரக போர் விமானத்தை  விமானிகள் தரையிறக்கியதற்கு பிரதமர் திரு நரேந்திர மோடி மகிழ்ச்சி தெரிவித்துள்ளார்.
கப்பல்படையைச் சேர்ந்த செய்தித் தொடர்பாளரின் டுவிட்டுக்கு பதிலளித்த பிரதமர், தமது ட்விட்டர் பதிவில் தெரிவித்திருப்பதாவது:
“மிகச்சிறப்பு! தற்சார்பு இந்தியா தொடர்பான முயற்சிகள் முழு வீச்சில் உள்ளது.”
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ஆந்திரா மற்றும் தெலங்கான மாநிலங்களுக்கு ரூ.523 கோடி மதிப்பிலான சாலைத் திட்டங்களுக்கு மத்திய அமைச்சர் திரு நிதின் கட்கரி ஒப்புதல்
தெலங்கானா மாநிலத்தின் ஹைதராபாத் மற்றும் பூபாளப்பட்டினம் இடையிலான தேசிய நெடுஞ்சாலையில் உள்ள இரண்டு வழி சாலையை, ரூ.136 கோடி செலவில் மேம்படுத்த ஒப்புதல் வழங்கப்பட்டுள்ளதாக, மத்திய சாலை மற்றும் நெடுஞ்சாலைத் துறை அமைச்சர் திரு நிதின் கட்கரி தெரிவித்துள்ளார். இது குறித்து அவர் வெளியிட்டுள்ள ட்விட்டர் பதிவில், இந்த நடவடிக்கை தெலங்கானா மற்றும் சத்தீஸ்கர் மாநிலங்களுக்கு இடையேயான சாலை இணைப்பை மேம்படுத்தும் எனவும் குறிப்பாக, முழுகு மாவட்டத்தில் இடதுசாரி அதி தீவிரவாத்தை கட்டுப்படுத்த அரசுக்கு பேருதவியாக இருக்கும் என்றும் தெரிவித்துள்ளார்.
இதேபோல், தெலங்கானா மாநிலத்தின் நாகர்குர்னூல் மாவட்டத்தில் கிருஷ்ணா ஆற்றின் குறுக்கே தனித்துவம் வாய்ந்த பாலம் அமைத்தல், நெடுஞ்சாலையை  மறுசீரமைத்து தரம் உயர்த்துவது உள்ளிட்ட பணிகளுக்கு ரூ.436 கோடி நிதி ஒதுக்கீடு செய்ய ஒப்புதல் அளிக்கப்பட்டுள்ளது. இதன் மூலம், ஹைதராபாத் முதல் திருப்பதி, நந்தியாலா, சென்னை உள்ளிட்ட நகரங்களுக்கு இடையிலான பயண தூரம் 80 கிலோ மீட்டர் அளவுக்கு குறையும். நந்தியாலா நகரம் வேளாண் விளைப்பொருட்கள் மற்றும் வன பொருட்கள் வர்த்தகத்தின் மையமாக திகழ்வதால், கொல்லாப்பூரில் பாலம் அமைப்பது தெலங்கானா மற்றும் ஆந்திரா இடையிலான சுற்றுலாத் துறையை மேம்படுத்த உதவும் என்றும் நிதின் கட்கரி தமது ட்விட்டர் பதிவில் தெரிவித்துள்ளார்.
குடியரசுத் துணைத் தலைவர் செயலகம்
சுதந்திர தினத்தை முன்னிட்டு நாட்டு மக்களுக்கு குடியரசு துணைத் தலைவர் விடுத்துள்ள வாழ்த்துச் செய்தி
நாட்டின் 77-வது சுதந்திர தினத்தை முன்னிட்டு நாட்டு மக்கள் அனைவருக்கும் எனது இதயம் கனிந்த சுதந்திர தின நல்வாழ்த்துக்களை தெரிவித்துக் கொள்கிறேன்.
அமிர்த காலத்தின் இந்த தொடக்கத்தில் , கடந்த எழுபத்தாறு ஆண்டுகளின் முன்னேற்றம் மற்றும் சாதனைகளில் நாம் மகிழ்ச்சியடையும் அதே வேளையில், இந்தியா சுதந்திரம் பெற வழிவகுத்த நமது வீரமிக்க சுதந்திர போராட்ட வீரர்களின் அசாதாரண தியாகங்களை கௌரவிப்போம். அவர்களின் அசைக்க முடியாத தைரியம் நமக்கு ஊக்கமளிக்கிறது, மேலும் நமது சுதந்திரத்தையும் ஜனநாயக விழுமியங்களையும் நன்றியுடன் மதிக்க நினைவூட்டுகிறது. இன்று, நவீன இந்தியாவின் தொலைநோக்குப் பார்வையாளர்கள் மற்றும் சிற்பிகளுக்கு நாம் அஞ்சலி செலுத்துகிறோம், அவர்களின் அயராத முயற்சிகள் ஒரு வலுவான, பன்முகத்தன்மை கொண்ட மற்றும் நெகிழ்ச்சியான நாட்டிற்கு வழிவகுத்தன.
இந்த வரலாற்று சிறப்புமிக்க நாளில், ஒற்றுமை, நீதி, சமத்துவம் மற்றும் சகோதரத்துவம் ஆகிய முக்கிய அரசியலமைப்பு கொள்கைகளுக்கான நமது அர்ப்பணிப்பை மீண்டும் உறுதிப்படுத்துவோம். கைகோர்த்து நாம் முன்னேறிச் செல்லும்போது, 'பாரதத்தின்' பாரம்பரிய நாகரிக நெறிமுறைகளை உள்ளடக்கிய உறுதியான , முற்போக்கான மற்றும் வளமான இந்தியாவை உருவாக்குவோம்.
சமூக நிதி மற்றும் அதிகாரமளித்தல் அமைச்சகம்
பட்டியல் பிரிவு மாணவர்களுக்கான கல்வி உதவித்தொகை திட்டங்கள்
பட்டியல் பிரிவு மற்றும் இதர மாணவர்கள் வெளிநாடுகளில் கல்வி கற்பதற்காக தேசிய அயல்நாட்டு கல்வி உதவித்தொகை திட்டத்தை மத்திய சமூக நீதி மற்றும் அதிகாரமளித்தல் துறை செயல்படுத்தி வருகிறது.
பட்டியல் பிரிவு, நாடோடி பழங்குடியினர், நிலமில்லா விவசாய தொழிலாளர்கள் மற்றும் பாரம்பரிய கலைஞர்கள் ஆகிய பிரிவுகளில் இருந்து தேர்ந்தெடுக்கப்பட்ட மாணவர்கள் முதுநிலை மற்றும் முனைவர் பட்டப் படிப்புகளை வெளிநாட்டில் பயில்வதற்கான நிதிஉதவி இந்த திட்டத்தின் கீழ் வழங்கப்பட்டு வருகிறது.
2015-16-ஆம் ஆண்டில் இத்திட்டத்தின்கீழ் வெளிநாட்டில் கற்பதற்கு நிதியுதவி பெறுவதற்காக 50 பேர் தேர்ந்தெடுக்கப்பட்டு 19 பேர் அயல்நாடுகளுக்கு சென்ற நிலையில், 2019-20-ஆம் ஆண்டில் 100 பேர் தேர்ந்தெடுக்கப்பட்டு 63 பேர் வெளிநாடுகளுக்கு சென்றனர்.
நாடாளுமன்றத்தின் மாநிலங்களவையில் கேள்வி ஒன்றுக்கு எழுத்துப்பூர்வமாக பதிலளித்த மத்திய சமூக நீதி மற்றும் அதிகாரமளித்தல் அமைச்சர் திரு தாவர் சந்த் கெலாட் மேற்கண்ட தகவல்களை அளித்தார்.
மேலும் தகவல்களுக்கு https://pib.gov.in/PressReleasePage.aspx?PRID=1694790
-----
(Visitor Counter : 49
அறிவியல் மற்றும் தொழில்நுட்பத்துறை
இமயமலை பனிப்பாறை நீர்ப்பிடிப்பு பகுதிகளை செயற்கைக்கோள் மூலம் கண்காணிப்பது வெள்ள எச்சரிக்கைக்கு உதவி பாதிப்பை குறைக்கும் : ஆய்வறிக்கை தகவல்
இமயமலை பனிப்பாறை நீர்ப்பிடிப்பு பகுதிகளை செயற்கைகோள்கள் மூலம் கண்காணிப்பது, இப்பகுதியில் வெள்ள அபாயம் குறித்த புரிதலை மேம்படுத்தும் மற்றும் வெள்ள எச்சரிக்கையை முன்கூட்டியே தெரிவித்துது உயிரிழப்புகளை தடுக்க முடியும் என கான்பூர் ஐஐடி விஞ்ஞானிகளின் ஆய்வு கூறுகிறது.
பனிப்மலைப் பகுதிகளில் திடீரென பரிச்சரிவு ஏற்பட்டு வெள்ளப்பெருக்கு ஏற்படுவது குறித்த ஆய்வில் கான்பூர் ஐஐடி விஞ்ஞானிகள் டாக்டர் தனுஜ் சுக்லா, பேராசிரியர் இந்திரா சேகர் சென் ஆகியோர் மத்திய அரசின் அறிவியல் மற்றும் தொழில்நுட்புதுறையினரிடம் இணைந்து ஈடுபட்டனர். அவர்களின் ஆய்வறிக்கை ‘சயின்ஸ்’ என்ற சர்வதேச இதழில் வெளியாகியுள்ளது.
அதில் இமயமலை பனிப்பாறை நீர்ப்பிடிப்பு பகுதிகளில் செயற்கைகோள் அடிப்படையிலான நிகழ்நேர கண்காணிப்பு எதிர்கால உத்தியாக இருக்க வேண்டும் என தெரிவிக்கப்பட்டுள்ளது. அப்போதுதான், பனிமலை சரிவின் போது, வெள்ளப் பெருக்கால் உயிரிழப்பு ஏற்படுவதை குறைக்க முடியும் என தெரிவிக்கப்பட்டுள்ளது.
பருவநிலை மாற்றம் காரணமாக வெப்பநிலை அதிகரிப்பது, கனமழை பெய்வது போன்ற சம்பவங்கள் அதிகரித்து வருகின்றன. பூமியின் 3வது துருவம் என அழைக்கப்படும் இமயமலைப் பகுதியில் பனிப்பாறைகள் அதிகளவில் உள்ளன. இவை வேகமாக உருகி, இமயமலைப் பகுதிகளில் புதிய ஏரிகளை உருவாக்குகின்றன மற்றும் ஏற்கனவே உள்ள ஏரிகளை விரிவுபடுத்துகின்றன. வெப்பநிலை அதிகரிப்பால், இங்கு பனிப்பாறை வெடிப்பு, அதனால் ஏற்படும் வெள்ளம் உட்பட பல இயற்கை பேரிடர்கள் ஏற்படலாம்.
பனிப்பாறைகள் உருகி சரியும் போது, அங்குள்ள ஏரிகளில் தண்ணீரின் அளவு அதிகரித்து திடீரென வெள்ளப் பெருக்கு ஏற்படுகின்றன. உதாரணத்துக்கு 2013ம் ஆண்டு ஏற்பட்ட பனிச்சரிவில் வட இந்தியாவின் சோரபாரி ஏரியில் திடீர் வெள்ளப் பெருக்கு ஏற்பட்டது. இதில் சிக்கி 5 ஆயிரத்துக்கும் மேற்பட்டோர் பலியாயினர்.
கடந்த பிப்ரவரி 7ம் தேதி உத்தரகாண்டில் உள்ள கங்கா, தவுலி கங்கா பகுதியிலும் இதேபோல் பனிப்பாறை வெடித்து திடீர் வெள்ளப் பெருக்கு ஏற்பட்டது.
இச்சம்பவங்கள் குறித்து ஆய்வு செய்த கான்பூர் ஐஐடி குழு, எதிர்காலத்தில் இது போன்ற பாதிப்புகளை குறைக்க செயற்கைகோள் அடிப்படையிலான கண்காணிப்பு நிலையங்களின் நெட்வொர்க் உருவாக்க வேண்டும் என கூறியுள்ளது. இந்த மையங்கள் பனிப்பாறை வெடிப்பால் ஏற்படும் வெள்ளப் பெருக்கு அபாயம் குறித்த நிகழ்நேர தகவல்களை உடனடியாக தெரிவிக்கும்.
செயற்கைகோள் நெட்வொர்க்குடன் கண்காணிப்பு கருவிகளை ஒன்றிணைப்பதன் மூலம் இமயமலையின் தொலை தூரப் பகுதிகள், மலை உச்சிகள் போன்றவற்றின் தொலை அளவியல் தகவல்களை அறிந்து எச்சரிக்கை விடுக்க முடியும் என கான்பூர் ஐஐடி குழுவினர் தெரிவித்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1712828
பிரதமர் அலுவலகம்
தில்லியின் அனாஜ் மண்டி தீ விபத்தில் உயிரிழந்தோருக்கு பிரதமர் இரங்கல் தெரிவித்துள்ளார்
தில்லி, ராணி ஜான்சி சாலையில் உள்ள அனாஜ் மண்டியில் ஏற்பட்ட தீ விபத்தில் உயிரிழந்தோருக்குப் பிரதமர் திரு.நரேந்திர மோடி இரங்கல் தெரிவித்துள்ளார்.
“தில்லி, ராணி ஜான்சி சாலையில் உள்ள அனாஜ் மண்டியில் ஏற்பட்ட தீ விபத்து மிகவும் கோரமானதாகும். தங்களின் அன்புக்குரியவர்களை இழந்திருப்போர் பற்றியே எனது சிந்தனை உள்ளது. காயமடைந்தவர்கள் விரைவில் குணமடைய பிரார்த்திக்கிறேன். சோகமான சம்பவம் நடந்த இடத்தில் அதிகாரிகள் சாத்தியமான அனைத்து உதவிகளையும் செய்து வருகிறார்கள்” என்று பிரதமர் கூறியுள்ளார்.
|
|
தில்லி, ராணி ஜான்சி சாலையில் உள்ள அனாஜ் மண்டியில் ஏற்பட்ட தீ விபத்து மிகவும் கோரமானதாகும். தங்களின் அன்புக்குரியவர்களை இழந்திருப்போர் பற்றியே எனது சிந்தனை உள்ளது. காயமடைந்தவர்கள் விரைவில் குணமடைய பிரார்த்திக்கிறேன். சோகமான சம்பவம் நடந்த இடத்தில் அதிகாரிகள் சாத்தியமான அனைத்து உதவிகளையும் செய்து வருகிறார்கள்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.66 கோடி தடுப்பூசி டோஸ்கள் வழங்கப்பட்டுள்ளன. இதில் 95.21 கோடி இரண்டாம் தவணை தடுப்பூசி டோஸ்களும், 22.87 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 2,334 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 28,303 பேர் கொவிட் தொற்றால் பாதிக்கப்பட்டுள்ளனர். இது 0.06 சதவீதமாகும்.
தொற்றிலிருந்து மீண்டவர்களின் விகிதம் 98.75 சதவீதம்.
கடந்த 24 மணி நேரத்தில் 3,320 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,41,85,858 பேர்.
கடந்த 24 மணி நேரத்தில் 6,050 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 3.39% வாராந்திர பாதிப்பு விகிதம் 3.02%
இதுவரை மொத்தம் 92.25 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 1,78,533 சோதனைகள் நடத்தப்பட்டுள்ளன.
பிரதமர் அலுவலகம்
பேராசிரியர் சஷிகுமார் சித்ரே மறைவுக்கு பிரதமர் இரங்கல்
பேராசிரியர் சஷிகுமார் சித்ரே மறைவுக்கு பிரதமர் திரு.நரேந்திர மோடி இரங்கல் தெரிவித்துள்ளார்.
பிரதமர் வெளியிட்டுள்ள சுட்டுரையில், “பேராசிரியர் சஷிகுமார் சித்ரே மறைவை அறிந்து துயரமுற்றேன். வான் இயற்பியல், சூரிய இயற்பியல், வான்ஒளிக்கற்றை உள்ளிட்ட துறைகளிலும், அறிவியல் கல்வியிலும் அவரது அரும் பணிகளுக்காக அவர் நினைவு கூரப்படுவார். அவரது மதிப்புமிக்கப் பணியானது வருங்காலத்திலும் மாணவர்களுக்கு உத்வேகம் அளிக்கும். ஓம் சாந்தி” என்று கூறியுள்ளார்.
பிரதமர் அலுவலகம்
அகமதாபாதில் நடைபெற்ற கண்கவர் காட்சி ட்ரோன் நிகழ்ச்சியின் படங்களை பிரதமர் பகிர்ந்துள்ளார்
குஜராத்தின் அகமதாபாதில் நடைபெற்ற கண்கவர் காட்சி ட்ரோன் நிகழ்ச்சியின் படங்களை பிரதமர் திரு.நரேந்திர மோடி பகிர்ந்துள்ளார். தேசிய விளையாட்டுகளின் தொடக்க விழாவிற்கு இந்த நகரம் தயாராகி வருகிறது.
பிரதமர் ட்விட்டரில் கூறியிருப்பதாவது:
“தேசிய விளையாட்டுகளின் தொடக்க விழாவிற்கு அகமதாபாத் நகரம் தயாராகி வரும் நிலையில், அங்கு கண்கவர் காட்சி ட்ரோன் நிகழ்ச்சி நடைபெற்றது”
எரிசக்தி அமைச்சகம்
டிஸ்காம் நிறுவனங்கள் 2021-ம் நிதியாண்டில் ரூ.90,000 கோடி இழப்பை சந்திக்கும் என்ற யூகங்கள், ஊதி பெரிதாக்கப்பட்டதுபோல் தெரிகிறது : மின்துறை அமைச்சகம் விளக்கம்
இந்தியாவில் மின் விநியோகத் துறை, மிக முக்கியமானதாக கருதப்படுகிறது, ஆனால், மின்துறையில் மதிப்பு சங்கிலி பலவீனமான தொடர்பை கொண்டுள்ளது. மின்துறை செயல்பாட்டில் முன்னேற்றமான அறிகுறிகளை கண்டுள்ளது, மத்திய மற்றும் மாநில அரசுகள் மற்றும் டிஸ்காம் நிறுவனங்கள் மேற்கொண்ட, பல முயற்சிகளால் மின்துறையின் திறனும் அதிகரித்துள்ளது.
மின் விநியோக பயன்பாடுகளின் தணிக்கை செய்யப்பட்ட வருடாந்திர கணக்குகளின் படி, டிஸ்காம் நிறுவனங்கள் கடந்த சில ஆண்டுகளில் தங்கள் செயல்பாடு மற்றும் நிதி செயல்பாட்டில் முன்னேற்றத்தைக் காட்டியுள்ளன:
2016-17 நிதியாண்டில், மொத்த தொழில்நுட்ப மற்றும் வணிக  இழப்புகள் 23.5 சதவீதத்திலிருந்து, 2019-20 நிதியாண்டில் 21.83% ஆக குறைந்துள்ளது.
சராசரி விநியோகச் செலவு  மற்றும் சராசரி வருவாய்  ஆகியவற்றுக்கு இடையேயான இடைவெளி, 2016-17ல் ரூ. 0.33/கிலோ வாட் -லிருந்து 2019-20ல் 0.28/ கிலோ வாட்- ஆகக் குறைக்கப்பட்டது.
எதிர்மறையாக இருந்த வரிக்குப் பிந்தைய வருவாய்  2016-17 நிதியாண்டில் ரூ .33,894 கோடியிலிருந்து 2019-20 நிதியாண்டில் ரூ .32,898 கோடியாக முன்னேற்றம் கண்டுள்ளது.
டிஸ்காம் நிறுவனங்கள் 2021ம் நிதியாண்டில் ரூ.90,000 கோடி அளவுக்கு இழப்பை சந்திப்பது தொடர்பாக சில ஊடகங்கள் யூக செய்திகளை சமீபத்தில் வெளியிட்டுள்ளன. இந்த யூகங்கள், மின் விநியோகத் துறையில் ஐசிஆர்ஏ என்ற மதிப்பீடு நிறுவனம் கடந்த 2021 மார்ச்சில் வெளியிட்ட ஒரு அறிக்கையை வைத்து வெளியிடப்பட்டுள்ளன.
இந்த அறிக்கை 2019-ம் நிதியாண்டில் வரிக்குப் பிந்தைய லாபம் எதிர்மறையாக ரூ. 50,000 கோடியைக் குறிக்கும் போது, 2020-ம் நிதியாண்டில் வரிக்கு பிந்தைய லாபத்தின் புள்ளிவிவரங்களின் கணிப்புகள் எதிர்மறையாக ரூ. 60,000 கோடி வரை அதிகரிக்கின்றன. இந்த அறிக்கை, இந்த இழப்புகளை மிகைப்படுத்தி, டிஸ்காம் நிறுவனங்கள் 2021-ம் நிதியாண்டில் ரூ.90,000 கோடி இழப்பை சந்திக்கும் என கூறுகிறது. கொரோனா முடக்கம் காரணமாக 2020-21ம் ஆண்டில் மின்சாரத்தின் விற்பனை குறைந்ததும், இந்த யூகங்களுக்கு ஒரு காரணம்.
டிஸ்காம் நிறுவனங்கள் கடந்த 2020 மார்ச் முதல் டிசம்பர் வரை, கடன் அளித்தவர்களுக்கு செலுத்த வேண்டிய பாக்கி ரூ.30,000 கோடியாக அதிகரித்துள்ளது என்றும் இந்த அறிக்கை கூறுகிறது. இது பணப் புழக்க பிரச்சினையால் ஏற்பட்டது. ஆனால், இது டிஸ்காம் நிறுவனத்தின் 2021ம் நிதியாண்டில் கூடுதல் இழப்பாக கணிக்கப்பட்டுள்ளது.
ஆனால், உண்மைகள் முற்றிலும் மாறாக உள்ளன. 2020 ஆம் நிதியாண்டுக்கான உண்மையான வரிக்கு பிந்தைய லாபம், ஐசிஆர்ஏ தெரிவித்த எதிர்மறையான ரூ.60,000 கோடியில் கிட்டத்தட்ட பாதி ஆகும். இதன் மூலம் 2020ம் நிதியாண்டில் ஐசிஆர்ஏ மதிப்பீடுகள் கணிசமாக குறைபாடுடையவை என்பதைக் குறிக்கிறது. மேலும், கொவிட் காரணமாக மேலும் ரூ.30,000 கோடி இழப்பு ஏற்பட்டதாக, ஐசிஆர்ஏ தவறாக மதிப்பிட்டுள்ளது.
ஐசிஆர்ஏ-வின் தவறான கணிப்புகள் காரணமாக, 2021ம் நிதியாண்டில் டிஸ்காம் நிறுவனங்களின், இழப்பு ரூ.90,000 கோடியாக ஊதி பெரிதாக்கப்பட்டுள்ளது. இந்த தவறான புள்ளி விவரங்கள் அடிப்படையில், ஊடகங்களும் செய்தி வெளியிட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1746899
அறிவியல் மற்றும் தொழில்நுட்பத்துறை
சுவாசக் கருவி பொருத்துவதற்கான தேவை ஏற்படக்கூடிய நோயாளிகளை கண்டறிய உதவும் புதிய மென்பொருள்
தீவிர சிகிச்சை பிரிவில் சுவாசக் கருவி பொருத்துவதற்கான தேவை ஏற்படக்கூடிய நோயாளிகளை கண்டறிந்து ஆபத்து ஏற்படுவதற்கு முன்னர் தேவையான ஏற்பாடுகளை செய்ய உதவும் புதிய மென்பொருள் உருவாக்கப்பட்டது.
கொவிட் சிவிரிட்டி ஸ்கோர்  எனப்படும் இந்த மென்பொருள் கொல்கத்தா மற்றும் அதன் புறநகர் பகுதிகளில் உள்ள மூன்று கொவிட் பராமரிப்பு மையங்களில் பயன்படுத்தப்பட்டு வருகிறது. பாரக்பூரில் உள்ள 100 படுக்கைகள் கொண்ட அரசு மையமும் இதில் அடங்கும்.
திடீர் அவசர மற்றும் தீவிர சிகிச்சை பிரிவு தேவைகள் பெருந்தொற்றின் போது மருத்துவமனைகளுக்கு சவால் விடுப்பதால், அத்தகைய நிலைமைகள் குறித்து சரியான நேரத்தில் தகவல் கிடைத்தால் சிக்கலை சிறப்பாக எதிர்கொள்ள முடியும்.
இந்திய அரசின் அறிவியல் மற்றும் தொழில்நுட்ப துறையின் பிரிவான சயின்ஸ் ஃபார் ஈக்விட்டி, எம்பவர்மென்ட் அண்டு டெவலப்மென்ட்டின்  ஆதரவுடன், ஐஐடி கவுகாத்தி, எடின்பர்க் பல்கலைக்கழகத்தின் டாக்டர் கெவின் தாலிவால், முன்னாள் உலக சுகாதார அமைப்பை  சேர்ந்த டாக்டர் சயந்தன் பந்தோபத்யாய் ஆகியோருடன் இணைந்து கொல்கத்தாவை சேர்ந்த ஃபவுன்டேஷன் ஃபார் இன்னொவேஷன்ஸ் இன் ஹெல்த் இந்த மென்பொருளை உருவாக்கியுள்ளது.
அறிகுறிகள், உடல்நிலை, பரிசோதனை அறிக்கைகள் மற்றும் இணை நோய்த்தன்மை ஆகியவற்றை கணக்கிட்டு தீவிர சிகிச்சை பிரிவில் சுவாசக் கருவி பொருத்துவதற்கான தேவை ஏற்படக்கூடிய நோயாளிகளை இது கண்டறிகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1728424
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசிகளின் எண்ணிக்கை 69.90 கோடியைக் கடந்தது
குறிப்பிடத்தக்க சாதனையாக இந்தியாவில் கடந்த 24 மணி நேரத்தில் ஒரு கோடிக்கும் அதிகமான  கொவிட் தடுப்பூசிகள் செலுத்தப்பட்டன. இது கடந்த 11-நாட்களில் மூன்றாவது முறையாகும். இன்று காலை 7 மணி நிலவரப்படி, இந்தியாவில் செலுத்தப்பட்ட மொத்த தடுப்பூசிகளின் எண்ணிக்கை 69.90 கோடியைக்  கடந்தது. 72,26,439 அமர்வுகள் மூலம் இது சாதிக்கப்பட்டது.
நாடு முழுவதும் தடுப்பூசி செலுத்தப்படும் வேகம் மற்றும் விரிவாக்கத்தை அதிகரிக்க மத்திய அரசு உறுதியுடன் உள்ளது.
கடந்த 24 மணி நேரத்தில், 42,942 நோயாளிகள் கொவிட் பாதிப்பிலிருந்து குணமடைந்துள்ளனர். இதனால் இதுவரை குணமடைந்தவர்களின் மொத்த எண்ணிக்கை 3,22,24,937 ஆக அதிகரித்துள்ளது. நாட்டில் குணமடைந்தோர் வீதம் 97.48%.
மத்திய, மாநில அரசின் கூட்டு முயற்சிகளால், தினசரி கொவிட் பாதிப்பு, தொடர்ந்து 72 நாட்களாக 50,000க்கும் கீழ் உள்ளது.
கடந்த 24 மணி நேரத்தில், 31,222 பேருக்கு புதிதாக பாதிப்பு ஏற்பட்டுள்ளது. நாட்டில் தற்போது சிகிச்சை பெறுபவர்களின் எண்ணிக்கை 3,92,864. இது மொத்த பாதிப்பில் 1.19 சதவீதம். கடந்த 24 மணி நேரத்தில் 15,26,056 கொவிட் பரிசோதனைகள் செய்யப்பட்டுள்ளன. இந்தியா இதுவரை, 53.31 கோடி  பரிசோதனைகளைச் செய்துள்ளது.
நாடு முழுவதும் கொவிட் பரிசோதனை திறன் அதிகரித்துள்ள நிலையில், வாராந்திர பாதிப்பு வீதம் 2.56 சதவீதமாக உள்ளது. இது கடந்த 74 நாட்களாக 3 சதவீதத்துக்கும் குறைவாக உள்ளது. தினசரி பாதிப்பு வீதம், கடந்த 8 நாட்களாக 3 சதவீதத்துக்கும் குறைவாகவும், தொடர்ந்து 91 நாட்களாக 5 சதவீதத்துக்கும் குறைவாக உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1752719
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 179.13 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 49,948 கொவிட் சிகிச்சை பெறுபவர்கள் 0.12%ஆக உள்ளனர்.
குணமடைந்தோர் விகிதம் தற்போது 98.68%சதவீதம்
கடந்த 24 மணி நேரத்தில் 8,055 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,24,06,150 என அதிகரித்துள்ளது.
கடந்த 24 மணி நேரத்தில் 3,993 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.46 சதவீதம் ஆகும்
வாராந்திர பாதிப்பு விகிதம் 0.68 சதவீதம் ஆகும்
இதுவரை மொத்தம் 77.43 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 8,73,395 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1803769
குறு சிறு மற்றும் நடுத்தர தொழில் துறை அமைச்சகம்
கூடுதல் கடனுக்கான கடன் உத்தரவாத திட்டம் 31.03.2022 வரை நீடிப்பு
சிறு,குறு மற்றும் நடுத்தர தொழில் பிரிவுகள் சம்பந்தப்பட்டவர்களிடமிருந்து கிடைக்கப் பெற்ற கோரிக்கைகளின் அடிப்படையில் கூடுதல் கடனுக்கான கடன் உத்தரவாத திட்டத்தை 31.03.2022 வரை நீடிப்பதென மத்திய அரசு முடிவு செய்துள்ளது.
தற்சார்பு இந்தியா சலுகைத் திட்டத்தின் கீழ் சிறு, குறு மற்றும் நடுத்தர தொழில் பிரிவுகளுக்கு கூடுதல் கடனுக்கான கடன் உத்தரவாத திட்டத்தை 2020 மே 13-ந் தேதி அரசு அறிவித்தது.
நலிவடைந்த சிறு, குறு மற்றும் நடுத்தர தொழில் பிரிவுகளின் வாராக்கடன்களை சரிசெய்ய இந்திய ரிசர்வ் வங்கி வழிகாட்டுதல்படி கடன் வழங்கும் நிறுவனங்கள் மூலம் கூடுதல் கடன் வழங்க இந்த திட்டம் 2020, ஜூன் 24 அன்று தொடங்கப்பட்டது.
பின்னர் இந்த திட்டத்தை 31.03.2021 முதல் 30.09.2021 வரை 6 மாதங்களுக்கு நீடிக்க அரசு முடிவு செய்தது. இருப்பினும் மேலும் 6 மாதங்களுக்கு அதாவது 31.03.2022 வரை இந்தத் திட்டம் செயல்பாட்டில் இருக்கும் என்று அரசு அறிவித்துள்ளது.